Za novega selektorja je bil imenovan Michel Platini, ena od prvih stvari, ki jih je novi selektor storil, pa je bil ponovni vpoklic Cantonaja. Takrat je izjavil, da bo Éric Cantona igral za francosko reprezentanco, vse dokler bo igral v najboljših klubih. Franciji se je pod novim selektorjem uspelo uvrstiti na Evropsko prvenstvo v nogometu 1992, kjer pa ni dobila niti ene tekme, čeprav je bil njen napadalni dvojec Cantona - Jean-Pierre Papin. Platini je po tem neuspehu podal svoj odstop, za novega selektorja pa je bil imenovan Gérard Houllier.